# בית כנסת איצקוביץ'

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית כנסת איצקוביץ' המצוי ברחוב רבי עקיבא בבני ברק ידוע בהיותו אחד מבתי הכנסת הפעילים ביותר בעולם. כמה וכמה מנייני תפילה מתקיימים בו בו-זמנית ולרוב, מייד עם סיומו של מניין תפילה אחד מתחיל מניין חדש. מעריכים ש-17 אלף איש מתפללים בו מדי יממה. בתי כנסת מסוג זה נקראים שטיבלאך (מיידיש: שטוב פירושו "בית", שטיבלאך -בתים רבים, כינוי לבית כנסת עם כמה חדרי תפילה נפרדים).

בקומתו השנייה של בית הכנסת שוכן אולם תפילה גדול, אולם רוב התפילות מתקיימות בקומה התחתונה שבה יש שישה אולמות תפילה נפרדים. עזרת הנשים בקומה השלישית נעולה בדרך כלל.

בית הכנסת מאופיין ברבגוניות הגדולה של המתפללים בו, ספרדים ואשכנזים, חרדים ודתיים לאומיים. נוסח התפילה משתנה לפי זהותו של זה שבחר לשמש כשליח ציבור. על פי צוואת מייסד בית הכנסת מקפידים שבקומה העליונה התפילה תתנהל לפי נוסח אשכנז בלבד.

בניגוד לבתי כנסת ידועים אחרים, באיצקוביץ' מושם דגש מועט מאוד, אם בכלל, על מראהו החיצוני של בית הכנסת שהוא נטול כל פאר. אפילו הקירות אינם מסוידים, המזגנים פועלים רק בהכנסת מטבע. העובדה שסביבת בית הכנסת, בלב בני ברק, צפופה ומלאה בחנויות, בתנועה דחוסה ובהמוני הולכי רגל, רק מגדילה את פופולריותו. המוני קבצנים מסתובבים באזור בית הכנסת ומנסים להיעזר בנדיבותם של באיו.

בית הכנסת נוסד בטרם קום המדינה בידי גר, צבי איצקוביץ', אשר חפץ שהתנועה ליד ביתו תיאסר בשבתות וכדי לגרום לכך הפך את אחד מחדרי ביתו לבית כנסת. בית הכנסת קרוי על שמו. בשם הרשמי של בית הכנסת, "תפארת צבי", איש אינו משתמש.

## [עריכה] קישורים חיצוניים

- אריאל שנבל, מפעל תפילה, אתר NRG

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%9B%D7%A0%D7%A1%D7%AA_%D7%90%D7%99%D7%A6%D7%A7%D7%95%D7%91%D7%99%D7%A5%27.html

קטגוריות: בתי כנסת בארץ ישראל | ישראל: מבנים | בני ברק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש